**Moj vrt iz mašte**

 Jedan prekrasan vrt okupan bojama, zvukovima i mirisima prirode.Mogu se pohvaliti da je to moj vrt. Ispod krošnje velikog hrasta u hladovini stoji klupa na kojoj me možete naći kako čitam i odmaram se. Uživam u prirodi.Hodam od cvijeta do cvijeta.Od narcisa do tulipana,od potočnice do jaglaca,od šafrana do kraljica vrta, prekrasnih ruža.One ponosno dižu svoje predivne glave prema suncu da što više narastu.

Svakog dana taj vrt posjećuju razne ptice.Vrapci,sjenice,grlice…Jednom sam čak vidjela pauna kako širi svoje perje.U vrtu osim velikog hrasta još je jedno drvo.

 Tužna vrba koja je umorno spustila svoje grane u predivno jezerce posred vrta.Pokatkad viđam labudove kako plivaju ili pak divlje patke kako se igraju. Ponekad koja roda ili čaplja dođe vidjeti ima li žaba.Preko jezerca vodi malen mostić.Moj brat stoji na mostiću i promatra kako ribice iskaču iz vode i vraćaju se u dubine jezera i kako lopoči polagano kližu po površini jezerca.

Ja upravo promatram leptire i razmišljam kako može biti toliko ljepote u samo jednom vrtu.

 Anja Binički, 6.b